***צוות ש"פ בגולן : סיכום ישיבה ביום - 11/6/2014***

משתתפים:

מערכת הבטחון – עודד אביב- אג"ת, מנחם זיו, נטלי - תשתיות פצ"ן.

רט"ג - שרון לוי.

קק"ל – אפי נעים.

מועצה אזורית גולן - מיכה ואן ראלטה-הועדה החקלאית, קובי גביש-יחידת שטחים פתוחים.

ניתנה סקירה תמציתית של תוכנית האב לשטחים פתוחים בגולן. מטרת התוכנית יצירת שפת תכנון וניהול משותפת לכל הגורמים הפועלים במרחב הגולני, תוך שמירה על איזון בין שימור לפיתוח.

להשלמת תוכנית אב לשטחים פתוחים נדרשת התייחסות צה"ל לתוכנית. מנחם זיו, מעריך שהזמן הנדרש לכך – כ 5 חודשים. כפי שנקבע, עודד מרכז את התייחסות צה"ל לתוכנית.

שטחים ממוקשים שיפונו - יוטמעו בתוכנית אב לשטחים פתוחים בהתאם לאזורי התכנון השונים.

מעתה יתחיל צוות ש"פ בגולן לבחון ולדון במתואם בתוכניות פיתוח בגולן. הצוות יגבש מסמך הערות והמלצות לכל תוכנית שתובא לפניו בין אם על ידי מוסדות התכנון, בין על ידי מי מן החברים בצוות או כל יזם אחר.

המסמך יביא לידי ביטוי את האינטרסים המשותפים של צוות ש"פ ושל מנהלת ש"פ בגולן(לכשתפעל).

המסמך יועבר למוסדות הסטטוטוריים כתשתית לקבלת החלטות של מוסדות אלה.

מהות ונהלי עבודה-צוות ש"פ

הצוות אמור מחד - להוציא אל הפועל החלטות ומדיניות של מנהלת שטחים פתוחים. ומאידך – להעלות נושאים לדיון אל המנהלת.

הצוות יתייחס בעבודתו לשלושה תחומים, שנקבעו כתחומי הפעילות של מנהלת שטחים פתוחים. תכנון, ניטור, קהילה.

הצוות ייפגש אחת לחודש-חודש וחצי, לדיון בנושאים שונים שיועלו על הפרק בתחומים הנ"ל. הואיל ומדובר בהתנסות חדשה עבור כולנו, יידרשו מספר מפגשים לקביעת נוהלי הדיונים בינינו.

המלצות הצוות:

1. יש לצרף נציג של מערכת הביטחון אל מנהלת שטחים פתוחים.
2. יוזמות תכנוניות בשטחים הפתוחים יידונו בצוות ש"פ.
3. מיכה יעביר רשימת נושאים הדורשים טיפול דחוף – לישיבה הקרובה של הצוות.
4. הצוות יבחן את הממשקים הנהוגים כיום בין חקלאי ובוקרי הגולן, לבין: קק"ל, רט"ג, צה"ל, ויציע נהלים שיקלו על תושבים בנדון.
5. בקשת נטור לשטחים חקלאיים דרום- מזרחית לתל פארס – מיכה ואן ראלטה יזמן מפגש של נציגי נטור, רט"ג, קק"ל לבחינת הנושא בשטח.

 רשם : קובי גביש